(Peep muigab) Ma lihtsalt teen. Minu puhul vahel ka 12 h tööpäevad pole  harvad nähtused. Peab olema palju energiat ja entusiasmi. Kui sinu töö on sinu hobi, siis sulle ei tundu enam hetkekski, et tegemist on tööga. Kõik muutub mänguks. Kõik on fun.     Tehes nii palju erinevaid projekte, kas fookus ära ei kao?    Ikka kaob, aga saan selle teadlikult tagasi. Täna olen ma selles palju targem kui varem. Abi sain sellisest raamatust nagu "The Power of Full Engagement", mis muutis mu mõttemaailma. Raamat räägib, et võti isikliku efektiivsuse saavutamiseks peitub oskuses oma energiat suunata ja juhtida. Oluline on siin regulaarsete pauside võtmine ja taastumine.